Source: http://sporttim.ro/volei/csm-lugoj-vedeta-televizata-dar-pe-scut-31-la-nou-promovata-csm-targoviste-iar-din-regat-maine-in-moldova-la-campioana-stiinta-bacau-turul-romaniei-la-fileu
Timestamp: 2019-11-21 16:27:23+00:00

Document:
CSM Lugoj, vedetă televizată, dar pe scut: 3:1 la nou-promovata CSM Târgovişte. Iar din Regat, mâine în Moldova, la campioana Ştiinţa Bacău. Turul României la fileu - sporttim.ro
Publicat in februarie 1, 2014
A venit aşadar şi prima înfrângere…
Elevele lui Bogdan Paul au fost aproape de a egala la seturi, 2:2, însă o cădere pe finalul setului IV a echivalat cu irosirea şansei de a pleca măcar cu un punct din umbra Turnului Chindiei. În urma unei evoluţii oscilante, în care n-au profitat de câteva momente de cotitură, lugojencele au înregistrat în etapa a 16-a o primă înfrângere după o serie de 5 victorii.
Voleibalistele din Regat s-au desprins după un început echilibrat, ţîşnind de la 11:10 la 25:12, şi au răspuns cu brio unui asalt lugojan în setul II, de la 18:15 la 18:20, adjudecându-şi-l cu 25:22.
CSM Lugoj a condus ostilităţile abia în setul III, însă chiar şi atunci a avut emoţii spre final, când a cedat teren de la 19:23 la 23:23, impunându-se totuşi cu 23:25.
Cea mai mare cădere în joc oaspetele au avut-o însă în setul 4, care avea să fie şi ultimul, când CSM Târgovişte a pecetluit destinaţia celor 3 puncte cu 8 mingi câştigate la rând, de la 15:16 la 23:16 şi apoi 25:18.
CSM Lugoj a început în alcătuirea Tătaru, Lungu, Canea, Radonjic, Trojancevic, Lupescu, Matic – libero.
Lugojencele vor juca la Bacău mâine de la ora 14, în cadrul rundei a 14-a.
Acest articol a fost publicat în Volei și etichetat cu Bogdan Paul, CSM Târgovişte - CSM Lugoj 3-1, Diana Tătaru, DIGI Sport, sport, Ştiinţa Bacău - CSM Lugoj, volei feminin. Salvează legătura permanentă.

References: CSM 

CSM 
 CSM 

CSM 
 CSM 
 CSM 
 CSM